CELEX: C2006/143/30
Language: sl
Date: 2006-06-17 00:00:00
Title: Zadeva C-10/05: Sodba Sodišča (prvi senat) z dne  30. marca 2006  (predlog za sprejetje predhodne odločbe Cour administrative) — Cynthia Mattern, Hajrudin Cikotic proti Ministre du travail et de l'emploi (Prosto gibanje oseb — Delavci — Družinski člani — Pravica do zaposlitve državljana tretje države, ki je zakonec državljana Skupnosti — Pogoji)

17.6.2006   
            
            
               SL
            
            
               Uradni list Evropske unije
            
            
               C 143/17
            
         Sodba Sodišča (prvi senat) z dne 30. marca 2006 (predlog za sprejetje predhodne odločbe Cour administrative) — Cynthia Mattern, Hajrudin Cikotic proti Ministre du travail et de l'emploi
   (Zadeva C-10/05) (1)
   
   (Prosto gibanje oseb - Delavci - Družinski člani - Pravica do zaposlitve državljana tretje države, ki je zakonec državljana Skupnosti - Pogoji)
   (2006/C 143/30)
   Jezik postopka: francoščina
   Predložitveno sodišče
   Cour administrative
   Stranke v postopku v glavni stvari
   
      Tožeči stranki: Cynthia Mattern, Hajrudin Cikotic
   
      Tožena stranka: Ministre du travail et de l'emploi
   Predmet
   Predlog za sprejetje predhodne odločbe — Cour administrative — Razlaga člena 39 Pogodbe ES in Uredbe Sveta (EGS) št. 1612/68 z dne 15. oktobra 1968 o prostem gibanju delavcev v Skupnosti (UL L 257, str. 2) — Državljan tretje države, ki je zakonec državljanke države članice in ki zatrjuje, da ne potrebuje delovnega dovoljenja v tej državi članici — Zakonec državljanke Skupnosti, ki je opravila poklicno izobraževanje in pripravništvo v drugi državi članici
   Izrek
   V takih okoliščinah, kot so okoliščine v zadevi v glavni stvari, člen 11 Uredbe Sveta (EGS) št. 1612/68 z dne 15. oktobra 1968 o prostem gibanju delavcev v Skupnosti, kot je bila spremenjena z Uredbo Sveta (EGS) št. 2434/92 z dne 27. julija 1992, državljanu tretje države ne daje pravice do zaposlitve v državi članici, ki ni država članica, v kateri je njegov zakonec, državljan Skupnosti, ki je izkoristil svojo pravico do prostega gibanja, zaposlen ali je bil zaposlen.
   
      (1)  UL C 69, 19.3.2005.